2005 પછી પડેલા સૌથી વધુ વરસાદમાં ભારતની આર્થિક રાજધાની ગણાતી મુંબઇ ભારે વરસાદને પગલે મંગળ અને બુધવારે થંભી ગઈ હતી. મુંબઈમાં ઓફિસો વહેલી બંધ થવાથી સ્ટોક એક્સ્ચેન્જિસના ટ્રેડિંગ વોલ્યુમમાં મંગળવારે નોંધપાત્ર ઘટાડો નોંધાયો હતો. મુંબઈમાં તાજેતરમા પડેલ સૌથી વધુ વરસાદને કારણે મંગળવારે નિફ્ટી-50નું ટ્રેડિંગ વોલ્યુમ ત્રણ મહિનાની સરેરાશ કરતાં 13.56 ટકા અને ચાલુ મહિનાની દૈનિક સરેરાશ 4 ટકા નીચું રહ્યું હતું. બજાર નિષ્ણાતોના મત અનુસાર બુધવારે પણ વોલ્યુમ નીચું રહ્યું હતું. કારણ કે ઘણા લોકોએ ઓફિસ જવાનું ટાળ્યું હતું. ઘણા મોટા બ્રોકર્સે સેન્ટ્રલ મુંબઈ ખાતેની ઓફિસ બંધ રાખી હતી.